Μικρασιάτικο κιουνεφέ
Παραδοσιακά το κιουνεφέ τηγανίζεται και σερβίρεται καυτό, περιχυμένο με το ζεστό σιρόπι μέσα στο τηγάνι.
1 συσκευασία κανταΐφι 450 - 500 γρ., ξεπαγωμένο, 150 γρ. βούτυρο αγελάδας, λιωμένο, ζεστό (όχι καυτό), 300 γρ. ανθότυρο, ανάλατο και μαλακωμένο με το πιρούνι, 450 γρ. ζάχαρη λευκή, 250 ml νερό, χυμός από 1 λεμόνι
Για να φτιάξουμε το κιουνεφέ ξεκινάμε φτιάχνοντας το σιρόπι.Βράζουμε όλα τα υλικά για 5 λεπτά (μετρώντας τον χρόνο από τη στιγμή που θα ξεκινήσει ο βρασμός). Αποσύρουμε και το αφήνουμε να κρυώσει.Προθερμαίνουμε τον φούρνο στους 180°C. Βουτυρώνουμε καλά το ταψί.Αραιώνουμε το κανταΐφι με τα χέρια μας, για να γίνει ανάριο, και στρώνουμε το μισό στο ταψάκι, καλύπτοντας καλά τον πάτο του. Περιχύνουμε με το μισό λιωμένο βούτυρο.Στρώνουμε ομοιόμορφα το τυρί πάνω στο βουτυρωμένο κανταΐφι. Το καλύπτουμε καλά με το υπόλοιπο φύλλο κανταΐφι, το πιέζουμε με τα χέρια μας και το περιχύνουμε με το υπόλοιπο λιωμένο βούτυρο.Ψήνουμε το κιουνεφέ για 20 - 30 λεπτά, μέχρι να πάρει χρυσαφένιο χρώμα.Βγάζουμε το κιουνεφέ από τον φούρνο και, όσο είναι ακόμη καυτό, περιχύνουμε το κιουνεφέ με το κρύο σιρόπι και αφήνουμε για 5-6 λεπτά, μέχρι να το απορροφήσει.
Ζάχαρη,Τυρί,Μικρασιατική Κουζίνα